สวัสดีครับ รายการผู้พันชวนชิมวันนี้ จะพาไปชิมอาหารที่ไกลมากๆ คือวิ่งเลียบแนวเขตแดนไทย-มาเลย์ ครับ จากด่านนอก อ.สะเดาก่อนถึงด่านสัก500เมตร เลี้ยวซ้ายมาสักกิโลกว่าๆก็เจออ่างเก็บน้ำที่มีร้านอาหารทำเป็นซุ้มๆเรียงรายตามขอบอ่างเลย ผมมาอยู่สงขลาสองปี มาด่านนอกก็หลายครั้งแต่ไม่เคยมาที่นี่เลย บรรยากาศขอบอกว่าดีมากๆ เวลาอาหารมาเสริฟ พนักงานในชุดคาวบอยจะขับเรือนำอาหารมาให้เรา เก๋ครับ เก๋จริงๆ วันนี้ผมมากับน้องตั้มมากันสองคน (หลงทางเลี้ยวผิดกันสองสามรอบ ) เลยสั่งกับแกล้มมาสามอย่าง ไก่ทอดสมุนไพร คอหมูย่างและส้มตำ ขอผ่านส้มตำเพราะรสชาดธรรมดา มาคอหมูย่างใช้ได้ครับ ย่างมากำลังนุ่มดีไม่เหนียว น้ำจิ้มแจ่วรสชาดใช้ได้ มาไก่ทอดสมุนไพร อันนี้อร่อยครับ ไก่ทอดกรอบพอดี อร่อยตรงที่ประดาสมุนไพร ที่ทอดมา มีทั้งตะไคร้ ใบมะกรูด กะเพรา พริกไทยสด เค็มมันหอมได้ดีทีเดียว จิบลุงแจ้ค(ที่ไปขนมาจากduty free)ไป กินกับแกล้มไป กับบรรยากาศซุ้มริมน้ำ ฟินจริงๆ เสียอย่างนึง แมลงวันเยอะมาก พอวางอาหารปุ้บมากันเลย ผมถ่ายรูปอาหาร ไอ้น้องตั้มปัดแมลงวัน มันส์จริงๆ ทางร้านควรหาทางปรับปรุงนะครับ เสียดายบรรยากาศดีๆ คิดดูถ้าพาสาวฟิน มันจะชิลได้งัย ถ้าต้องมาช่วยปัดแมลงวันเนี่ย ผมคงต้องบอกทางร้านอ่ะครับ ยังงัยก็เอนจอยกับวิวและเมนูนี้กันนะครับ